[{"text_idx": "#000001", "text": "Ekskurso lau\u0306 spuroj de Zamenhof"}, {"text_idx": "#000003", "text": "La jaro 2021 estis grava jaro por nia Bjalistoka Esperanto-Societo. Ne nur estis la 30-jarig\u0302o de la societo, sed ankau\u0306 la Bjalistokaj Zamenhof-Tagoj denove okazis c\u0302eeste. La tradicia renkontig\u0302o de esperantistoj \u2013 organizita c\u0302iujare okaze de la datreveno de la naskig\u0302tago de L. L. Zamenhof \u2013 estis plene reta en 2020 pro la pandemio. Kaj c\u0302i-jare, la 22aj Bjalistokaj Zamenhof-Tagoj okazis en Bjalistoko de la 9a g\u0302is la 12a de decembro 2021, danke al la subteno kaj kunlaboro de Bjalistoka Kulturcentro / Centro Ludoviko Zamenhof kaj Podlah\u0302ia Libraro \u0141ukasz Go\u0301rnicki. La naskig\u0302loko de la iniciatinto de Esperanto felic\u0302e bonvenigis homojn el la tuta Pollando, kaj el aliaj landoj, kiuj venis por prelegi, partopreni en la diversaj renkontig\u0302oj de la programo Erasmus+ au\u0306 simple por havi agrablan tempon en la kompanio de aliaj esperantistoj."}, {"text_idx": "#000004", "text": "La programo ja estis ric\u0302a kaj varia kun proponoj lau\u0306 c\u0302ies gustoj. La evento oficiale komencig\u0302is vendrede, sed j\u0302au\u0306de vespere jam estis la malfermo de la ekspozicio \u201c30-jarig\u0302o de Bjalistoka Esperanto-Societo\u201d kun fotoj kolektitaj speciale por la okazo. Ankau\u0306 la biblioteko \u2013 Esperanto-Libraro \u2013 estis malfermita dum la tuta renkontig\u0302o, tio ebligis libere foliumi au\u0306 ac\u0302eti librojn. La plej granda parto de la arang\u0302o okazis en la Centro Ludoviko Zamenhof, kiu disponigis al la societo salonon kie c\u0302irkau\u0306 kvindek homoj povis spekti prelegojn pri diversaj temoj. Sed danke al la teknikistoj de la centro, la evento ankau\u0306 estis rete elsendita, do homoj kiuj ne povis c\u0302eesti au\u0306 homoj kiuj maltrafis programo(j)n, havis la eblecon sekvi la eventon c\u0302e la Fejsbuk-pag\u0302o de la Centro Ludoviko Zamenhof."}, {"text_idx": "#000005", "text": "La prelegoj estas ankau\u0306 spekteblaj sur nia Jutuba kanalo, kie speciala ludlisto estis kreita:"}, {"text_idx": "#000006", "text": "Pri la prelegoj kaj prezentoj, literaturo estis ripetig\u0302anta temo, Tomasz Chmielik prezentis novajn Esperanto-librojn (inter ili S\u0302uistoj de Stanis\u0142aw Ignacy Witkiewicz), Roman Dobrzyn\u0301ski parolis pri Verda Simio, Przemys\u0142aw Wierzbowski rakontis pri la defioj de la tradukado de Solaris de Stanis\u0142aw Lem... Kaj ni ne forgesu la resumon de la literatura konkurso \u201eKio okazis, kio okazos?\u201d, dum kiu okazis enmanigo de premioj kaj prezento de Bjalistokaj Kajeroj (No11), kiuj estis disdonitaj al c\u0302iuj partoprenantoj."}, {"text_idx": "#000007", "text": "Kompreneble, ankau\u0306 Esperanto farig\u0302is la temo de pluraj prezentoj. La partoprenantoj au\u0306dis pri la graveco de la lingvo Esperanto en la urbo Zago\u0301rnik (Pawe\u0142 Nowak), la historio de Esperanto-simboloj kaj kiel krei efikan logotipon (Tim Owen), au\u0306 kial Esperanto sukcesis kaj malsukcesis en la mondo (prof. Walter Z\u0307elazny)."}, {"text_idx": "#000008", "text": "En sabato, la plej ric\u0302a tago de la arang\u0302o, aliaj prezentoj kiel la testamento de Luter (A\u0301gnes Ra\u0301czkevy-Eo\u0308tvo\u0308s), la agado de E@I en Slokavio (Lucas Rivie\u0300re) au\u0306 la projektoj Erasmus+ ankau\u0306 helpis diversigi la eventon."}, {"text_idx": "#000010", "text": "Inter la nemaltrafeblaj kaj fortaj momentoj de la semajnfino estis kompreneble la solena flormetado al la monumento de L. L. Zamenhof (al kiu ankau\u0306 partoprenis la urbestro de Bjalistoko), la tranc\u0302ado de la naskig\u0302taga kuko, dum kiu la partoprenantoj renkontig\u0302is kaj babilis neformale kaj amike, kaj la anonco de la Esperantisto de la jaro, Halina Gorecka."}, {"text_idx": "#000011", "text": "Dimanc\u0302o estas tradicie la ekskursa tago, do la partoprenantoj kiuj partoprenis la virtualan ekskurson pasintjare, povis sperti la viziton de la najbara urbeto Supras\u0301l c\u0302eeste c\u0302i-jare. Ortodoksa monah\u0302ejo, muzeo de ikonoj, muzeo de pres-arto kaj promenado tra la urbeto, gviditaj de Iza Walentynowicz kaj Nina Pietuchowska, estis inkluzivitaj en la programo, kaj c\u0302iuj s\u0302ajnis g\u0302ui la tagon. En Bjalistoko, katolika diservo en Esperanto okazis en la malnova paroh\u0302a preg\u0302ejo kaj ankau\u0306 permesis al eksterlandanoj konatig\u0302i kun alia emblema loko de la urbo."}, {"text_idx": "#000012", "text": "Krome, estas menciindaj la renkontig\u0302oj de tri projektoj de la programo Erasmus+ en kiuj BES partoprenas kaj kunordigas. Homoj el Francio, Italio, Hispanio, Nederlando, Germanio, Britio, Kroatio, Slovakio, Filipinoj venis al Bjalistoko por partopreni en \u201cReta Edukado Nun!\u201d, \u201cVolontulado kaj asocia dau\u0306ripov-evoluo\u201d kaj \u201cTrejnu la Trejniston!\u201d \u2013 renkontig\u0302oj antau\u0306 kaj post la evento."}, {"text_idx": "#000013", "text": "Lunde vespere okazis la lingvokafejo, kie la malmultaj partoprenantoj, kiuj restis en Bjalistoko, kaj lokanoj babilis Esperante en bona etoso."}, {"text_idx": "#000014", "text": "Dankon al c\u0302iuj kiuj partoprenis, kaj ni esperas (re)vidi vin venontjare, kun ec\u0302 pli ric\u0302a kaj interesa programo!"}, {"text_idx": "#000019", "text": "\"description\": \"&lt;p&gt;La detaloj aperos baldau\u0306.&lt;/p&gt; \",\n\u201eC\u0302e Nemano\u201d: Nacia Legado en Esperanto\nKongreso de KELI en Bjalistoko \u2013 impresoj\nKune en Bjalistoko \u2013 integrig\u0302o de rifug\u0302intoj kaj log\u0302antoj"}]